Mang‘it oyim madrasasi. Mang‘it oyim madrasasi Mavlona Sharif guzarida, 5 hujradan iborat bo‘lgan. Ushbu xonimning tarixiy shaxsiga aniqlik kiritilmagan. Tarixi. Mazkur guzarda Kampir madrasasi, Kattaxoja madrasasi va Mavlona Sharif sarmozori hujralari bo‘lgan va ularning barchasi ko‘p jihatdan bir-biriga juda o‘xshagan. Ammo bitta emasligi ham aniq. Afsuski, bu kichik madrasalar hozir buzilib ketgan. Mang‘it oyim va Kampir madrasasining oqibatda bitta bo‘lib chiqishi ham ehtimoldan xoli emas. Qozikalon Mir Badriddin arznomasida Mang‘it oyim madrasasi mudarrisi mulla G‘ulom Muhammadning bo‘sh qolgan o‘rniga Farmonqul masjidi hujralari mudarrisi mulla Javonmard o‘tkazilayotganini maʼlum qiladi. Maoshi 6 tilla. XX asr boshlarida Mang‘it oyim madrasasida mulla Pochchaxoja mudarrislik qilgan.